AndreaBozzo/ceres-open-data-index huggingface dataset:
Maatalousmaalla sijaitseva maisemapiirre 2023

Säilytettävät maisemapiirteet
 
Viljelijätukien ehtona on täydentävien ehtojen noudattaminen. Täydentävien ehtojen hyvän maatalouden ja ympäristön vaatimuksiin kuuluu velvollisuus säilyttää maisemapiirteitä. Euroopan parlamentin ja neuvoston asetuksen (EU) N:o 1306/2013 liitteen II vaatimuksiin sisältyy maisemapiirteiden säilyttäminen. Kansallisesti maisemapiirteiden säilyttämisestä säädetään valtioneuvoston asetuksessa täydentävien ehtojen hyvän maatalouden ja ympäristön vaatimuksista 4/2015 (muutoksineen). 

Tuenhakijan on säilytettävä maatalousmaalla olevan peruslohkon sisällä tai peruslohkon pientareella tai toisiinsa rajoittuvien peruslohkojen välisellä alueella olevat maisemapiirteet. Maisemapiirteiden säilyttämistä valvotaan täydentävien ehtojen valvonnassa. 

Täydentävien ehtojen mukaan säilytettäviä maisemapiirteitä ovat mm. puu, puuryhmä, siirtolohkare tai vastaava luonnonmuodostuma (≤ 0,2 ha), joka on määrätty rahoitetuksi luonnonmuistomerkiksi luonnonsuojelulain (1096/1996) 23 §:n tai Ahvenanmaalla maakuntalain (ÅFS 82/1998) 6 §:ssä perusteella. Maisemapiirteitä ovat myös avointa maisemaa hallitsevat suuret yksittäiset puut ja puuryhmät, joka on suojeltu luontotyyppi (≤ 0,2 ha) luonnonsuojelulain (1096/1996) 29 §:n 1 momentin 9 kohdan tai Ahvenanmaalla luonnonsuojelusta annetun maakunta-asetuksen (ÅFS 113/1998) 5 §:n 8 kohdan perusteella. 

Luonnonmuistomerkkien suojelupäätöksiä tekevät kuntien ympäristöviranomaiset. Luonnonsuojelulain mukaisten yksittäispuiden sekä puuryhmien suojelu on elinkeino-, liikenne ja ympäristö keskusten (ELY-keskusten) vastuulla. Ahvenanmaalla luonnonmuistomerkkien ja luontotyyppien suojelusta vastaa maakuntahallitus. 

Maisemapiirteen ilmoittaminen tukikelpoiseen alaan 

Voit ilmoittaa maisemapiirteen mukaan tukikelpoiseen alaan lomakkeella 442 (https://www.ruokavirasto.fi/globalassets/tietoa-meista/asiointi/oppaat-ja-lomakkeet/viljelijat/tuet-ja-rahoitus/lomakkeet/442.pdf). Maisemapiirteet voidaan hyväksyä tukikelpoiseen alaan kaikissa pinta-alaan perustuvissa viljelijätuissa (esim. perustuki ja ympäristökorvaus). Tukikelpoisiksi voidaan katsoa enintään 0,2 ha kokoiset maisemapiirteet. Tukikelpoiseksi ei voi saada yli 0,2 hehtaarin kokoisia suojelukohteita, eikä esim. vuokrasopimuksen ulkopuolelle jääviä alueita. 
Maisemapiirteet voidaan hyväksyä peruslohkon kokonaisalaan, mikäli ne sijaitsevat peltolohkon sisällä, peltolohkon pientareella tai toisiinsa rajoittuvien peltolohkojen välisellä alueella. Maisemapiirteen ala tulee osaksi peruslohkon tukikelpoista alaa vasta ilmoituksen jättämistä seuraavana vuonna. Maisemapiirteen pinta-ala liitetään siihen kasvulohkoon, joka on kohteen välittömässä läheisyydessä. Lohkokohtaisissa muistiinpanoissa viljelijä tekee maisemapiirteestä oman lannoituslohkon, jolle ei saa levittää lannoitteita.

Lisätietoa: https://ruokavirasto.mobiezine.fi/zine/618/pdf ja https://www.ruokavirasto.fi/tuet/maatalous/perusehdot/ehdollisuus/ehdollisuuden-opas/ehdollisuuden-opas-2023/

Organization: Ulkoinen lähde: Paikkatietohakemisto
Karttalehtijaot

Karttalehtijako on karttojen painatusta varten luotu ruutujärjestelmä, joka käsittää karttalehtitunnukset, karttojen mittakaavat ja karttalehtien koot. Karttalehtijakoa käytetään nykyään myös muissa tarkoituksissa. Sen mukaisesti voi ladata myös muita Maanmittauslaitoksen aineistoja kuin karttoja. Nykyisin käytössä on ETRS-TM35FIN-tasokoordinaattijärjestelmään perustuva TM35-karttalehtijako. Ennen vuotta 2007 käytössä oli KKJ-koordinaattijärjestelmän mukainen lehtijako.

TM35-karttalehtijako jakautuu seitsemään ruudukkokokoon pienimmän mittakaavan ollessa 1:200 000 ja suurimman 1:5000. Ruudukoiden jakautuminen tarkempiin ruudukoihin ja karttalehtien numeroinnin periaatteet on selostettu MML:n sivustolla: https://www.maanmittauslaitos.fi/kartat-ja-paikkatieto/kartat/osta-kartta/nain-loydat-oikean-karttalehden. Ominaisuustietoina ruuduille annetaan karttalehtitunnus, ruudun pinta-ala, piiri sekä keskipisteen koordinaatit.

Karttalehtijako on saatavilla vektorimuodossa tiedostona ja rasterimuotoisena sopimuksellisen WMTS-palvelun kautta. Lisäksi se on katsottavissa Paikkatietoikkunassa.

Tuote on avointa aineistoa.

Organization: Maanmittauslaitos
Turku-Uusikaupunki-tasoristeyshanke

Turku-Uusikaupunki-tasoristeyshanke -karttataso on Väyläviraston Tasoristeyspalvelua varten luotu aineisto, jossa esitetään Turku-Uusikaupunki-tasoristeyshankkeessa mukana olevat tasoristeykset. Aineisto päivittyy noin kerran viikossa ja se kattaa koko Suomen rataverkon.

Organization: Väylävirasto
Kuhan lisääntymisaluemalli 2010

NANNUT-hankkeessa tehty kuhan pienpoikasten esiintymistä kuvaava malli Itäisen Suomenlahden tutkimusalueelle. Pienpoikasten esiintymisdata kerättiin kesä-heinäkuussa 2010 käyttäen Olympia-gulf haavipyydyksiä. Mallinnusta varten poikaskartoitusten aikana mitattiin sameutta ja muita ympäristöparametreja. Aineistoon sovitettiin R- ohjelmassa (versio 2.12.1) logistinen regressiomalli, jossa sameus (alkukesän maksimiarvo) selittää kuhan pienpoikasten esiintymistä. Mallin ennuste on tehty mitatuista sameuden arvoista interpoloidulle sameuspinnalle ArcGIS:ssä. Lisätiedot mallista RKTL:n työraportissa www.nannut.fi.

Tämä aineisto sopii kuhan lisääntymisalueiden sijainnin ja laajuuden (pienpoikasten esiintymisen todennäköisyyden) tarkasteluun Itäisellä Suomenlahdella. Aineistoa voidaan käyttää rannikkovyöhykkeen suunnittelun, kaavoituksen yms. lisätietona, sillä lisääntymisalueiden tunteminen helpottaa osaltaan rannikkoalueen käytön suunnittelua ja suojelua.

Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Sairaanhoidon saavutettavuus 2013

Varsinais-Suomen sairaaloiden saavutettavuus tieverkkoa pitkin. Varsinais-Suomen liiton keräämä vuonna 2012 ja osin 2013 keräämä ja osoitepaikantama, ja Varsinais-Suomen kuntien vuoden 2013 alussa tarkistama aineisto sairaaloista maakunnan alueelta. Sairaaloiden Varsinais-Suomen sairaaloiden saavutettavuus tieverkkoa pitkin. Varsinais-Suomen liiton keräämä vuonna 2012 ja osin 2013 keräämä ja osoitepaikantama, ja Varsinais-Suomen kuntien vuoden 2013 alussa tarkistama aineisto sairaaloista maakunnan alueelta. Sairaaloiden sijaintitiedot on johdettu Varsinais-Suomen liiton keräämästä ja Varsinais-Suomen kuntien tarkistamasta valikoitujen palveluiden aineistosta. Aineistolle luotiin saavutettavuusvyöhykeanalyysi digiroad 2011-aineistoa hyväksikäyttäen. Aineisto katsottavissa Lounaistiedon karttapalvelussa https://karttapalvelu.lounaistieto.fi/

Organization: Ulkoinen lähde: Paikkatietohakemisto
Lahden kantakartta

Lahden kaupungin ylläpitämä sijaintitarkka kaavan pohjakartta-aineisto, maastoa, rakennettua ympäristöä ja kiinteistöjaotusta kuvaavia tietoja. Aineisto on tuotettu ilmakuvauksien, laserkeilausten, maastomittauksien ja kiinteistötoimitusten sekä rakennuslupakäsittelyn toimenpiteiden kautta. Päivitys ja ylläpito on jatkuvaa. Aineisto sisältää kiinteistöt, rakennukset, liikenneväylät, nimistöt ja tunnisteet, aluejaotukset, vesistöt, korkeustiedot, maa- ja kasvipeitteen, kiintopisteet sekä muut kohteet. Aineiston koordinaatistojärjestelmä on ETRS-GK26. Aineistoa ylläpidetään sähköisesti vektorimuodossa.

Organization: Ulkoinen lähde: Paikkatietohakemisto
Monilähteisen valtakunnan metsien inventoinnin (MVMI) kartta-aineisto 2017

Metsäntutkimuslaitos (Metla) kehitti niin sanotun valtakunnan metsien
monilähteisen inventoinnin (MVMI) ja otti sen käyttöön vuonna 1990.
Maastotietojen, satelliittikuvien ja muun numeerisen paikkatiedon avulla
tuotetaan kuntakohtaiset metsävara-arviot ja karttamuotoisia
metsävaratietoja. Suurimpaan osaan maata on tuotettu 9 kattavaa
karttateemajoukkoa ja Lappiin 8. Uusimmassa, vuoden 2017 inventoinnissa
on 45 teemaa, puutavaralajitilavuuksien lisäksi puulajeittaiset ja
puusto-ositteittaiset biomassat. Ensimmäinen koko maan tuote valmistettiin
vuosina 1990-1994; uusimmat ovat vuosilta 2005, 2007, 2009, 2011,
2013, 2015 ja 2017. Metla päätti marraskuussa 2012 laittaa vuoden 2009
karttamuotoiset teemat avoimesti jaettavaksi ja vuoden 2017 tulokset ovat
viides vapaaseen jakeluun tuleva ja kolmas Luonnovarakeskuksen tuottama
karttajoukko. Jatkossa uudet teemat tuotetaan yhden tai kahden vuoden välein.
Karttamuotoiset aineistot ovat rasterimuodossa, aiemmin 20m x 20m hilassa ja
nyt 16m x 16m hilassa ETRS-TM35FIN-koordinaattijärjestelmässä. Aineistot kattavat
metsätalouden maan (VMI-maaluokista metsä-, kitu- ja joutomaan). Tässä aineistossa
muu maa ja vesialueet on rajattu pois käyttäen maastotietokannan elementtejä,
jotka lähinnä vastaavat VMI:n muita maaluokkia kuin metsä-, kitu- ja joutomaata.
Aineistojen latauspalvelu on osoitteessa http://kartta.luke.fi/

Organization: Ulkoinen lähde: Paikkatietohakemisto
Satakunnan vaihemaakuntakaava 1

Satakunnan vaihemaakuntakaavassa 1 osoitetaan maakunnallisesti merkittävät tuulivoimatuotannon alueet sekä niihin liittyvä energiahuolto.

Satakunnan tuulivoimatuotantoa käsittelevä vaihemaakuntakaava mahdollistaa tuulivoimatuotannon keskittämisen ja maakunnallisesti merkittävien alueiden suunnittelun. Kunnat laativat alueen yksityiskohtaisemman suunnitelman (yleiskaavoitus), jossa tuulivoimaloiden alue määritellään tarkemmin ja tutkitaan tuulivoimaloiden korkeus, lukumäärä ja sijoittaminen maastoon. Suunnittelutyön yhteydessä tehdään maisema- ja meluselvitykset, varjostusmallinnukset sekä arvioidaan tuulivoimatuotannon vaikutuksia tuulivoimaloiden tarkemman sijoittelun pohjalta. Lähes kaikilla Satakunnan vaihemaakuntakaavan 1 tuulivoimaloiden alueilla on hanke vireillä.

Satakunnan vaihemaakuntakaavan 1 valmistelu aloitettiin vuonna 2010 Mannertuulialueet Satakunnassa -selvityksellä. Selvityksessä analysoitiin niitä alueita, jotka parhaiten soveltuvat tuulivoimatuotantoon laajoina, keskitettyinä kohteina. Varsinainen kaavaprosessi käynnistyi vuoden 2011 keväällä. Kaavan valmistelussa oli mukana kuntien yhdyshenkilöistä sekä eri alojen asiantuntijoista koostuva työryhmä.

Organization: Satakuntaliitto
Community classification - divelines 2012

This dataset shows locations where underwater data was collected by NANNUT project during August-Sebtember 2010 and 2011 in Archipelago Sea, Kotka and Raseborg. Data was collected by diving. The dataset contains information on the occurrence of  communities based on the percent coverage of plants and mussels. The communities analysed are based on the following species or groups: vascular plants, stoneworths, seagrass, bladderwrack, red algae, blue mussels/zebra mussels and mixtures of the above. Class "Other communities" does not include any of the above mentioned communities. They may harbour other communities (eg. filamentous algae or benthic fauna ) but lack or have small cover (< 10 %) of perennial vegetation. The pies show the distribution of communities on each dive transect.

Organization: Ulkoinen lähde: Paikkatietohakemisto
Saarten saavutettavuus 2007

Aineisto on paikkatietomallinnusten avulla tuotettu arvio ihmistoiminnan laajuutta indikoivasta saarten saavutettavuudesta. Saavutettavuuteen tai sitä epäsuorasti osoittamaan on laskettu kuuluvaksi liikenneyhteydet, sähköistys, matkapuhelinverkon kuuluvuus ja etäisyys merkittäviin asutuskeskittymiin. Aineiston tuottamiseen on käytetty ainoastaan olemassa olevia paikkatietoaineistoja, eikä kenttäverifiointia ole suoritettu. Saadut tulokset on luokiteltu järkeväksi katsotulla tavalla luokkiin 1 (heikko saavutettavuus) - 5 (erittäin hyvä saavutettavuus). Aineiston on tuottanut Metsähallitus (2007) ja se on koostettu Interreg IIIB -rahoitteisen BALANCE-projektin yhteydessä.

Organization: Ulkoinen lähde: Paikkatietohakemisto
Pirkanmaan puuterminaalit -selvitysaineisto 2014

Aineisto sisältää Pirkanmaan puuterminaalit –selvityksen tiedot aines- ja energiapuun terminaalikäyttöön soveltuvista alueista. Selvitys valmisteltiin yhteistyössä Pirkanmaan liiton ja Suomen metsäkeskuksen Pirkanmaan alueyksikön kanssa. Selvitys on yksi Pirkanmaan maakuntakaava 2040 – taustaselvityksistä, jolla pyritään vastaamaan aines- ja energiapuun logistisiin tarpeisiin varaamalla riittävästi terminaalitoimintaan soveltuvia suuria maa-alueita. 

Paikkatietoaineistoon ja sen laadintaan liittyvät ja selvitykset:
Pirkanmaan puuterminaalit –selvitys 2014

Ominaisuustietotaulun sarakkeet:
Numero: Kohteen numero, joka viittaa selvityksessä käytettiin tunnukseen.
Kunta: Alueen sijaintikunta aineiston laadintahetkellä 
Nimi: Kohteiden nimet
Luokitus: Maakunnallinen ainespuuterminaali tai energiapuuterminaali, paikallinen puuterminaali
Omistus: Tieto maa-alueen omistuksesta (yksityinen, kunta tai valtio)
Nyk_toimint: Alueen nykyinen maankäyttö
Etäi_asut: Etäisyys lähimmästä asutuksesta metreinä
Etäi_mets: Etäisyys lähimmästä metsästä metreinä
Ymp_maank: Ympäröivän alueen maankäyttö
YmpOmistus: Kohteen läheisen alueen maanomistus.
Rajoitteet: Lisätiedot ympäristöriskeistä tai muista rajoitteista kohteessa
Liikenneyhteydet: Lisätiedot alueen liikennejärjestelyistä
Lisätieto: Muita huomioita

Organization: Pirkanmaan liitto
Poistetut tasoristeykset

Poistetut tasoristeykset -karttataso on Väyläviraston Tasoristeyspalvelua varten luotu aineisto, jossa esitetään Suomen rataverkon tasoristeykset, jotka on poistettu käytöstä. Aineistossa on yhdistelty neljän eri Ratkon rata-aineiston attribuuttietoja (Tasoristeykset, Merkki (tasoristeys), Kansi (tasoristeys) sekä Varoituslaitos (tasoristeys). WMS-rajapinnassa sekä karttapalvelussa aineisto on visualisoitu punaisella ruksilla. Aineisto päivittyy kerran viikossa ja se kattaa koko Suomen rataverkon.

Organization: Väylävirasto
Aluevesivyöhykkeet 2012

Veden pintakerroksen sameudesta Varsinais-Suomen ELY:ssä ja Turun yliopiston Maantieteen laitoksella SYKE:lle tuotettu kartta. Aineisto perustuu SYKE:n tuottamiin MERIS-satelliittikuva-aineistoihin vuosilta 2010 ja 2011.

Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Maatalousmaa 2024

Maatalousmaalla tarkoitetaan pellon (AL), pysyvän nurmen (PG) ja pysyvien kasvien (PC) alaa.

Pelto on kasvien tuotantoa varten viljeltyä maata tai viljelyyn käytettävissä olevaa kesantomaata.

Pysyvä nurmi
Pysyvää nurmea on ala, jota käytetään yli 5 vuotta samalla paikalla olleiden heinäkasvien tai muiden nurmirehukasvien kasvattamiseen joko itseuudistuvasti tai kylvämällä. Pysyvä nurmi voi olla maankäyttölajiltaan peltoa tai luonnonlaidunta ja -niittyä.
Pysyvällä nurmella saa kasvaa hajanaisesti enintään 50 puuta hehtaarilla. Puuksi katsotaan vähintään neljän metrin korkuiset yksi- tai monirunkoiset puut ja puumaiset pensaat. Myös kaiken kokoiset katajat katsotaan puiksi. Tuulensuojaistutusten puita ei oteta huomioon puiden määrässä. Alalla saa kasvaa tuotantoeläinten ravinnoksi soveltuvia lehtipensaita ja lehtipuiden taimia, jos niitä on alle puolet tukikelpoisen kasvulohkon pinta-alasta.
Yli puolella (50 %) kasvulohkon pinta-alasta on oltava heinä- ja nurmirehukasveja. Vaatimus koskee myös niitä pysyvän nurmen lohkoja, joilla on puita tai lehtipensaita tai molempia.

Pysyvät kasvit
Pysyvillä kasveilla tarkoitetaan viljelykiertoon kuulumattomia kasveja, joita kasvatetaan vähintään 5 vuoden ajan ja joista saadaan toistuvaa satoa. Näitä kasveja ovat esimerkiksi hedelmäpuut, marjapensaat ja koristekasvit.


Lisätietoa: https://www.ruokavirasto.fi/globalassets/tuet/maatalous/oppaat/hakuoppaat/peltotukiopas/maatalousmaa-2024.pdf

Organization: Ulkoinen lähde: Paikkatietohakemisto
NLS-FI INSPIRE Buildings Theme Dataset

NLS-FI INSPIRE Buildings Theme Dataset is a dataset depicting the Buildings covering the whole of Finland. It contains the following INSPIRE feature types: Building

The elements are updated weekly. The dataset is based on the NLS Topographic database:
http://www.paikkatietohakemisto.fi/geonetwork/srv/en/main.home?uuid=cfe54093-aa87-46e2-bfa2-a20def7b036f. Id-attribute indicates the topographic database id for features (mtk-id).

The dataset is available via the NLS-FI INSPIRE Download Service (WFS) for Buildings Theme and it can be viewed via the NLS-FI INSPIRE View Service (WMS) for Buildings.

Organization: Ulkoinen lähde: Paikkatietohakemisto
Savitaipaleen ranta-asemakaavat

Aineisto sisältää Savitaipaleen kunnan alueella voimassaolevien ranta-asemakaavojen aluerajaukset.
Kaavapiirrokset sekä muut liitteet alueittain liitetiedostoina pdf-muodossa.
Aineiston päivitys ja ylläpito on jatkuvaa.

Organization: Ulkoinen lähde: Paikkatietohakemisto
Ilman lämpötila pääkaupunkiseudulla

Aineisto on rasterikarttataso, joka on tuotettu lineaarisella regressiomallilla. Karttataso kattaa Espoon, Helsingin ja Vantaan lisäksi jonkin verran lähikuntien alueita. Regressiomalli on kalibroitu Turun alueella, minkä jälkeen mallia on sovellettu Pääkaupunkiseudulla. Regressiomalli on kalibroitu Turussa siten, että selitettävänä muuttujana on ollut TURCLIM-havaintoverkoston (https://sites.utu.fi/turclim/) mittaama ilman lämpötila. Selittävinä muuttujina ovat toimineet vesialueisiin, suhteelliseen korkeuteen ja kaupunkimaiseen maanpeitteeseen liittyvät muuttujat, joista osa on Avoindata.fi -alustalla omina aineistoinaan. Kunkin tilanteen mallintamisessa on käytetty ao. tilanteeseen sopivinta selittävän muuttujan vyöhykekokoa, joka on määritelty muuttujakohtaisesti korrelaatioanalyysin ja subjektiivisen, aihepiiriin liittyvän teoriataustaan pohjautuvan harkinnan perusteella. Turussa tehdyn mallin kalibroinnin jälkeen mallia on sovellettu Pääkaupunkiseudulla, josta on ollut käytettävissä samat selittävät muuttujat kuin Turustakin. Mallin soveltamisessa Pääkaupunkiseudulla on hyödynnetty lisäksi Ilmatieteen laitoksen havaintoasemien referenssilämpötiloja. Lämpötila-aineiston resoluutio on 100 m ja se kattaa maa-alueet. Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Turun yliopisto
Savitaipaleen opaskartta

Savitaipaleen opaskartta on esitystavaltaan yleistetty opastava karttatuote. Kartan alue kattaa koko Savitaipaleen kunnan maa-alueen ja vesialueet. Kartta sisältää mm. seuraavat tiedot: nimistö, kadut, tiet, julkiset rakennukset, pientaloalueet, teollisuusalueet, metsä- ja pelto-alueet sekä kunnan rajat. Lisäksi kartassa on esitetty joitakin nähtävyyksiä. Aineistoa päivitetään jatkuvasti ja sitä ylläpidetään sähköisesti. Aineisto on saatavilla Savitaipaleen karttapalvelusta ja WMS-rajapintapalvelusta.

Organization: Ulkoinen lähde: Paikkatietohakemisto
Uudenmaan maakuntakaavojen yhdistelmä 2017 yhtenäisessä tietomallissa

Maakuntakaava on kartalla esitetty suunnitelma alueidenkäytön ja yhdyskuntarakenteen periaatteista sekä maakunnan kehittämisen kannalta tarpeellisista alueista.

Uudellamaalla voimassa olevien maakuntakaavojen yhdistelmä 2017 koostuu eri aikoina tehdyistä maakunta- ja vaihemaakunta kaavoista Uudenmaan liiton alueella. Näistä kaavoista on koottu yhdistelmä jossa kootusti eri kaavojen voimassa olevat kaavamerkinnät. Yhdistelmä sisältää voimassa olevat merkinnät kaavoista: Uudenmaan maakuntakaava, Uudenmaan 1., 2., 3. ja 4. vaihemaakuntakaavat, Itä-Uudenmaan maakuntakaava, Itä-Uudenmaan 1.-4. vaiheseutukaavat sekä Maakuntakaava 2000.

Aineistoja hallinnoi Uudenmaan liitto. Palvelun käyttö on maksutonta eikä vaadi autentikointia eli tunnistautumista käyttäjätunnuksen ja salasanan avulla. Lisätietoja eri kaavoista saa Uudenmaan liitosta.

Aineisto on visualisoitu HAME -tietomallin mukaan, joka poikkeaa vahvistettujen maakuntakaavojen visualisoinnista. HAME-visualisointi perustuu HAME-hankkeessa (Harmonisoidut maakuntakaavat e-palveluiksi) kehitettyihin ja yhteisesti sovittuihin maakuntakaavamerkintöihin. Lisätietoa HAME-hankkeesta: http://www.syke.fi/hankkeet/hame

Organization: Uudenmaan liitto
Joukkoliikenteen vaihtopaikat ja liityntäpysäköinti Pirkanmaalla –selvitysaineisto 2015

Aineisto sisältää Pirkanmaan liityntäpysäköinnin kehittämisselvityksessä tuotetun tavoitetilaesityksen keskeisten liityntäpysäköinnin ja vaihtopaikkojen sijainneista vuonna 2040. Esitys merkittävien liityntäpysäköinnin ja vaihtopaikkojen sijainneista valmisteltiin yhteistyössä Pirkanmaan liiton, viranomaisten  ja sidosryhmien kanssa. 

Selvityksessä tarkasteltiin Pirkanmaan liityntäpysäköinnin nykytilaa sekä arvioitiin liityntäpysäköinnin vaikutuksia liikennejärjestelmän toimintaan. Keskeisenä tavoitteena oli tukea Pirkanmaan maakuntakaavan 2040 laatimisprosessia tuomalla esiin tarpeita ja tavoitteita eri kulkumuotojen yhteensovittamiseksi. 

Pirkanmaan liityntäpysäköintikohteet jaettiin kolmeen erilaiseen aluetyyppiin riippuen alueen asemasta suhteessa liikennejärjestelmän tavoitetilaan. A-tyypin alueet ovat seudullisesti merkittäviä, lähinnä raideliikenteeseen liittyviä kohteita. B-tyypin alueet ovat paikallisesti merkittäviä kohteita. C-tyypin alueet ovat pienehköjä bussiliikenteeseen liittyviä maantieverkon kohteita. Työssä on myös esitys maakunnan keskeisten joukkoliikenteen vaihtopaikkojen (V) sijainneista. Vuoden 2040 tavoitetilanteessa Pirkanmaalla on noin 100 liityntäpysäköintialuetta, joissa on yhteensä noin 4 000 liityntäpysäköintipaikkaa.

Pirkanmaan maakuntakaavassa 2040 esitettiin tämän selvityksen perusteella seudullisesti merkittävimmät liityntäpysäköintikohteet ja joukkoliikenteen vaihtopaikat.

Organization: Pirkanmaan liitto
Laivaliikenteen aiheuttama melualtistus 2007

Aineisto on paikkatietomallinnusten avulla tuotettu arvio laiva- ja veneliikenteen meriympäristöön aiheuttamasta melualtistuksesta. Sen tuottamiseen on käytetty ainoastaan olemassa olevia paikkatietoaineistoja, eikä kenttäverifiointia ole suoritettu. Saadut tulokset on luokiteltu järkeväksi katsotulla tavalla luokkiin 1 (melualtistus vähäistä) - 5 (melualtistus voimakasta). Aineiston on tuottanut Metsähallitus (2007) ja se on koostettu Interreg IIIB -rahoitteisen BALANCE-projektin yhteydessä.

Organization: Ulkoinen lähde: Paikkatietohakemisto
Nannut satamaraportit 2000-2011

Turun yliopiston merenkulkualan koulutus- ja tutkimuskeskuksen tuottama aineisto kattaa Turun ja Kotkan satamien merialueilla tehdyt vesistö-, kalasto- ja haitta-ainetutkimusraportit. Aineisto sisältää tutkimusraporttien tutkimusaluerajaukset. Aineistossa on yhdistetty Turun ja Kotkan merialueilla tehtyjen vesistö-, kalasto- ja haitta-ainetutkimuksien tutkimusalueet yhdeksi vektoriaineistoksi. Tutkimuksien PDF-dokumentit löytyvät NANNUT karttapalvelusta. Aineisto on katsottavissa Lounaistiedon karttapalvelusta https://karttapalvelu.lounaistieto.fi/

Organization: Ulkoinen lähde: Paikkatietohakemisto
Väestön terveys ja turvallisuus

Väestön terveys ja turvallisuus -tietotuottessa määritellään ympäristön laatuun välittömästi (esimerkiksi ilman pilaantuminen, kemikaalit, otsonikerroksen oheneminen, melu) tai välillisesti (esimerkiksi elintarvikkeet, muuntogeeniset organismit) yhteydessä olevien sairauksien (esimerkiksi allergiat, syövät, hengityselinsairaudet) maantieteellinen esiintyminen, tiedot, jotka osoittavat vaikutuksen terveyteen (esimerkiksi biologiset merkkiaineet, hedelmällisyyden väheneminen, epidemiat) tai ihmisten hyvinvointiin (esimerkiksi väsymys, stressi).

Väestön terveys ja turvallisuus -tietotuotteiden aineistojen julkaisukanavana käytetään Terveyden ja hyvinvoinnin laitoksen tilasto- ja indikaattoripankki SOTKAnetiä.

Palvelun kautta on saatavissa tietotuotteessa määritellyistä tiedoista

- Sairaaloiden hoitojaksot ja -päivät sekä niiden keskimääräinen kesto
- Polikliinisen hoidon potilaat
- Terveysmenot
- Koettu terveys
- Painoindeksi
- Tupakointi
- Toimintakyky
- Pitkäaikaissairaat erityiskorvattavien lääkkeiden oikeuksien perusteella
- Kuolemansyyt ICD-10 -luokituksen pääryhmittäin

Terveyden ja hyvinvoinnin laitoksen ylläpitämät kansalliset tilastot ja rekisterit väestön terveydestä ja hyvinvoinnista ovat pääasiallinen tietolähde. Syöpätietoja ylläpitää Terveyden ja hyvinvoinnin laitoksen puolesta Suomen Syöpäyhdistys. Tiedot osana tuottajien normaalia tilastotuotantoa ja sen tukitoimintaa.

Organization: Terveyden ja hyvinvoinnin laitos (THL)